
(Parastā likumdošanas procedūra: pirmais lasījums)
Eiropas Parlaments,
–	ņemot vērā Komisijas priekšlikumu Eiropas Parlamentam un Padomei (COM(2022)0454),
–	ņemot vērā Līguma par Eiropas Savienības darbību 294. panta 2. punktu un 114. pantu, saskaņā ar kuriem Komisija tam ir iesniegusi priekšlikumu (C9‑0308/2022),
–	ņemot vērā Līguma par Eiropas Savienības darbību 294. panta 3. punktu,
–	ņemot vērā Eiropas Ekonomikas un sociālo lietu komitejas 2022. gada 14. decembra atzinumu[footnoteRef:1], [1:  	OV C 100, 16.3.2023., 101. lpp.] 

–	ņemot vērā provizorisko vienošanos, ko atbildīgā komiteja apstiprināja saskaņā ar Reglamenta 74. panta 4. punktu, un Padomes pārstāvja 2023. gada 20. decembra vēstulē pausto apņemšanos apstiprināt Parlamenta nostāju saskaņā ar Līguma par Eiropas Savienības darbību 294. panta 4. punktu,
–	ņemot vērā Reglamenta 59. pantu,
–	ņemot vērā Iekšējā tirgus un patērētāju aizsardzības komitejas atzinumu,
–	ņemot vērā Rūpniecības, pētniecības un enerģētikas komitejas ziņojumu (A9-0253/2023),
1.	pieņem pirmajā lasījumā turpmāk izklāstīto nostāju;
2.	apstiprina Parlamenta, Padomes un Komisijas kopīgo paziņojumu, kas pievienots šai rezolūcijai, kura tiks publicēta Eiropas Savienības Oficiālā Vēstneša C sērijā;
3.	prasa Komisijai priekšlikumu Parlamentam iesniegt vēlreiz, ja tā savu priekšlikumu aizstāj, būtiski groza vai ir paredzējusi to būtiski grozīt;
4.	uzdod priekšsēdētājai Parlamenta nostāju nosūtīt Padomei un Komisijai, kā arī dalībvalstu parlamentiem.

Eiropas Parlamenta nostāja, pieņemta pirmajā lasījumā 2024. gada 12. martā, lai pieņemtu Eiropas Parlamenta un Padomes Regulu (ES) 2024/... par horizontālajām kiberdrošības prasībām attiecībā uz produktiem ar digitāliem elementiem un ar ko groza Regulas (ES) Nr. 168/2013 un (ES) 2019/1020 un Direktīvu (ES) 2020/1828 (Kibernoturības akts)
(Tā kā starp Parlamentu un Padomi tika panākta vienošanās, Parlamenta nostāja atbilst galīgajam tiesību aktam Regulai (ES) 2024/2847.)



NORMATĪVĀS REZOLŪCIJAS PIELIKUMS
[bookmark: _GoBack]Eiropas Parlamenta, Padomes un Komisijas kopīgs politisks paziņojums par ENISA resursiem saistībā ar Eiropas Parlamenta un Padomes Regulas (ES) 2024/2847 par horizontālajām kiberdrošības prasībām attiecībā uz produktiem ar digitāliem elementiem un ar ko groza Regulas (ES) Nr. 168/2013 un (ES) 2019/1020 un Direktīvu (ES) 2020/1828 (Kibernoturības akts) pieņemšanu
Eiropas Parlaments un Padome uzskata, ka ar šo regulu ENISA tiek uzticēti papildu uzdevumi, kas rada papildu darba slodzi un prasītu papildu resursus gan zināšanu, gan darbinieku skaita ziņā. Ņemot to vērā un lai ENISA varētu efektīvi veikt šajā regulā noteiktos uzdevumus, Eiropas Parlaments, Padome un Komisija uzskata, ka var būt nepieciešams palielināt tās resursus, jo īpaši cilvēkresursus, kam ir atbilstīgas speciālās zināšanas. Šādu palielinājumu varētu paredzēt ikgadējā procedūrā, kas saistīta ar ENISA štatu sarakstu. Attiecīgi Komisija, kas ir atbildīga par to, lai Savienības vispārējā budžeta projektā iekļautu tāmes, ko tā uzskata par vajadzīgām ENISA štatu sarakstam, tad rīkojas saskaņā ar LESD 314. pantā noteikto budžeta procedūru un Kiberdrošības aktā noteikto procedūru un izvērtē ENISA štatu saraksta aplēses, kas iesniegtas pirmajam gadam pēc šīs regulas stāšanās spēkā, ņemot vērā nepieciešamos resursus, jo īpaši cilvēkresursus, lai ENISA varētu pienācīgi veikt šajā regulā noteiktos uzdevumus.

